《送程给事知越州》
宋代·何正臣

史君承诏出黄扉，急桨翩翩画鷁飞。
天上鹓鸾惊暂别，江边猿鹤喜频归。
列城将吏瞻戎节，夹道乡人看锦衣。
今古蓬莱足吟咏，更留风月待珠玑。

作者简介：宋临江军新淦人，字君表。九岁举童子，赐出身。英宗治平间进士。神宗元丰中为御史里行，与李定、舒亶论苏轼，得五品服，领三班院。擢侍御史知杂事、吏部侍郎。以嫚于奉职，铨拟多牾，出知潭州。官终刑部侍郎、知宣州。